Navarra Suma talde parlamentarioko Isabel Olave Ballerena andreak 10-23/PES-00018 galdera egin du idatziz erantzun dakion, jakiteko ea zergatik aukeratu duen Garapen Ekonomikorako Departamentuak Mondragon Unibertsitatea, Nafarroako hiru unibertsitateetako edozein aukeratu beharrean, hitzarmen baten bidez Ikus-entzunezko Ekintzailetza eta Berrikuntzako Unibertsitate Adituko Ikastaroa antolatzeko, egoitza Lekarozko Enpresa-campuseko CILa izanen duena. Hona Garapen Ekonomiko eta Enpresarialeko kontseilari Mikel Irujo Amezaga jaunaren erantzuna:

Ikus-entzunezkoen sektorea da Nafarroako Espezializazio Adimentsuaren S4 Estrategian lehenetsitako sektoreetako bat. Garapen erregio-garapeneko estrategiako leheneste horrek markatu ditu Garapen Ekonomikorako Departamentuak garatu beharreko politika publikoak. Politika publiko horiek ikus-entzunezkoen ekoizpenerako pizgarri fiskal batzuk barne hartzen dituzte, jardura ekonomikoko sektore gisa indartu dadin.

Tresana horek zenbait urtez aplikatu ondoren egiaztatu da enpresa-sektore handiago behar dela –kopuruan nahiz tamainan– horiek hobeki aprobetxatzeko.

Gauzak horrela, S4-aren barruan jorratzen den elkarrizketa publiko-pribatuan, sektoreak adierazi du beharrezkoa dela talentua sortzea eta aldi berean ekintzailetza sustatzea. Gogoan darabiletana prestakuntza labur bat da, espezializaziokoa, master tankerakoa, ikus-entzunezkoetako gradudunentzat edo sektoreko profesionalen prestakuntza etengaberako.

Enpresa Politikaren, Nazioarteko Proiekzioaren eta Lanaren Zuzendaritza Nagusiak ikusi zuen egiteko bikoitz hori Mondragon Unibertsitateak egin zezakeela, espezializazio handia baitu ekintzailetzarako prestakuntzan; izan ere, Nafarroan ekintzailetzaren arloan dihardutenek aintzatetsitako titulazio bat dauka, Lidergo Ekintzailea eta Berrikuntza, Espainian ekintzailetzari buruz dagoen nazioarteko unibertsitate-gradu bakarra, alegia. Mondragon Unibertsitateak eskarmentua ere badu ikus-entzunezkoen sektorerako prestakuntzaren arloan.

Halere, aurrena Nafarroan dagoen prestakuntza-eskaintzaren azterketa egin zedin agindu genuen, bai eta eskaintza eginez gero eskaria egongo zela berrestea ere. Ondorioa izan zen Nafarroan ez dagoela ikus-entzunezkoen edukiei buruzko unibertsitate-prestakuntzarik. Nafarroako Unibertsitatean zegoen masterra Madrileko campusera eraman zuten.

Bestalde, eskaintzari eta eskariari buruzko azterketa horretan, sektorean elkarrizketaturiko pertsonek baieztatu zuten interesa egon bazegoela ikus-entzunezkoen arloan ekintzailetza-prestakuntza jasotzeko.

Hortaz, prestakuntza-eskaintza taxutzen hasi ginen Mondragon Unibertsitatearekin, lurraldearen beharrizanei erreparatuta (Nafarroako Gobernuak eta sektoreak berak helarazitakoak, batez ere Ikus-entzunezkoen Nafarroako clusterraren bitartez).

Horren ondorioz, graduondoko titulu bat eskaintzen da, Ikus-entzunezko Ekintzailetza eta Berrikuntzako Unibertsitate Adituko Ikastaroa, 12 ECTSkoa (300 ordu).

Hori guztia jakinarazten dizut, Nafarroako Parlamentuko Erregelamenduaren 194. artikuluak xedatua betez.

Iruñean, 2023ko otsailaren 13an

Garapen Ekonomiko eta Enpresarialeko kontseilaria: Mikel Irujo Amezaga